open-index/open-wikipedia-markdown huggingface dataset:
Piloto Pardo salas

**Piloto Pardo salas** () ir Čīles avotos lietots nosaukums salu grupai Dienvidšetlendas salu  arhipelāgā Antarktikā. Salu grupa izvietojusies arhipelāga ziemeļaustrumos, sastāv no divām lielākām salām — Elefantas un Klerensas salas un vairākām mazām — Gibsa, Asplenda sala, Sīla salas, Kornvolisas sala, Īdija sala, O'Braiena sala. Augstākā virsotne ir Ērvinga kalns (1950 m) Klerensas salā. Salas atklātas 1819.—1821. gados. Nosauktas par godu čīliešu kuģa *Yelcho* kapteinim Luisam Pardo Viljalonam *(Luis Pardo Villalón)*, kurš 1916. gada 30. augustā pie Elefantas krastiem izglāba Ernesta Šekltona ekspedīcijas dalībniekus.

## Galvenās salas

## Atsauces
Latvijas regbija izlase

**Latvijas regbija izlase** (arī **Latvijas regbija-15 izlase**) ir komanda, kas pārstāv Latviju starptautiskās regbija-15 (*rugby union*) spēlēs. Pirmo starptautisko spēli tā aizvadīja pret Gruzijas izlasi 1992. gadā, kad zaudēja ar 3—28. Izlase ne reizi nav kvalificējusies Pasaules kausa izcīņas finālturnīram. Tā startē Eiropas Nāciju kausa otrajā divīzijā.

Latvijas regbija izlases galvenais treneris ir bijušais bobslejists Mārcis Rullis.

## Pasaules kauss
* 1987—2015 — *nepiedalījās*
* 2019 — *Nekvalificējās*
* 2023 — *Nekvalificējās*

## Atsauces

## Ārējās saites
* Latvijas regbija federācija
Monkey Me

***Monkey Me*** ir franču dziedātājas Milēnas Fārmeres devītais studijas albums, kas tika izdots .

## Dziesmu saraksts
Kamjankas-Buzkas rajons

**Kamjankas-Buzkas rajons** () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Radehivas, Buskas, Pustomitu, Žovkvas un Sokaļas rajoniem. 

## Ārējās saites
Rihards fon Mīzess

**Rihards fon Mīzess** (, dzimis , miris ) bija Ukrainā dzimis ebreju izcelsmes austriešu/vācu/amerikāņu matemātiķis. Darbi cietvielu mehānikā, hidromehānikā,  aerodinamikā, aeronautikā, statistikā, varbūtību teorijā. Ekonomista Ludviga fon Mīzesa jaunākais brālis.

## Dzīves gājums
Dzimis Ļvivā bagātu ebreju ģimenē, vēlāk ģimene pārcēlās uz Vīni. Mācījies Vīnes Tehniskajā universitātē. Pēc mācību beigām strādāja Brno un Strasbūrā (tolaik tā atradās Vācijā). Pirmā pasaules kara laikā - aviācijas pilots un lidmašīnu konstruktors. Pēc kara katedras vadītājs Drēzdenes Augstākajā tehniskajā skolā. Pēc Ādolfa Hitlera nākšanas pie varas 1933. gadā - emigrēja uz Turciju, kur darbojās Stambulas Universitātē. 1939. gadā devās uz ASV, kur kļuva par pasniedzēju Hārvarda Universitātē.

## Ārējās saites
Pasaules čempionāts orientēšanās sportā

**Pasaules čempionāts orientēšanās sportā** ir lielākās starptautiskās sacensības orientēšanās sportā. Čempionāti notiek kopš 1966. gada un līdz 2003. gadam tie lielākoties notika katru otro gadu, taču kopš 2003. gada - katru gadu. Sākotnēji sacensību programma ietvēra individuālās sacensības un stafeti, bet laika gaitā programma ir papildināta, un šobrīd Pasaules čempionātos sacensības notiek garajā distancē, vidējā distancē, sprintā un stafetē, kā vīriešiem tā sievietēm.

Latvijas sportistu lielākais panākums ir Edgara Bertuka 2012. gada Pasaules čempionātā Šveicē izcīnītā zelta un bronzas medaļa. Tā bija pirmā Latvijas (un arī Baltijas valstu) sportistu izcīnītā uzvara un medaļa Pasaules čempionātos pēc Latvijas neatkarības atjaunošanas (1989. gadā, pārstāvot PSRS, medaļu izcīnīja Alīda Ābola). 2013. gada čempionātā, kurš notika Somijā, Bertuks izcīnīja vēl vienu bronzas medaļu.

## Norises vietas

* 1999 — 
* 2001 — 
* 2003 — 
* 2004 — 
* 2005 — 
* 2006 — 
* 2007 — 
* 2008 — 
* 2009 — 
* 2010 — 
* 2011 — 
* 2012 — 
* 2013 — 
* 2014 — 
* 2015 — 
* 2016 — 
* 2017 — 
* 2018 — 

## Atsauces
Kamjanka-Buzka

**Kamjanka-Buzka** () ir rajona nozīmes pilsēta un rajona centrs Ukrainas rietumos, Ļvivas apgabalā pie Rietumu Bugas.

## Vēsture

Rakstos pirmoreiz minēta 1441. gadā. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara Kamjanka-Buzka tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, Kamjanku-Buzku ieņēma PSRS karaspēks. Pēc Vācijas uzbrukuma PSRS Kamjanku-Buzku ieņēma vācu karaspēks un iekļāva Ģenerālgubernatūras sastāvā.

Pēc Otrā pasaules kara lielākā daļa atlikušie poļu iedzīvotāji pārcēlās vai tika padzīti uz dzīvi Polijā, sevišķi uz tās rietumu apgabaliem, no kuriem savukārt tika padzīti vācieši. Līdz 1991. gadam Kamjanka-Buzka atradās Ukrainas PSR sastāvā.

## Atsauces

## Ārējās saites
Imants Feltiņš

**Imants Feltiņš** (dzimis , miris ) bija latviešu fiziķis, fizikas un matemātikas zinātņu doktors (1973). 

Pēc Latvijas Valsts Pedagoģiskā institūta absolvēšanas 1952. gadā bija šī institūta docētājs. No 1959. gada LPSR ZA Fizikas institūta zinātniskais līdzstrādnieks, kopš 1961. gada - LPSR ZA Fizikāli enerģētiskā institūta Pusvadītāju fizikas laboratorijas vadītājs, kopš 1982. gada - vienlaikus arī direktora vietnieks zinātniskajā darbā. Zinātniskie pētījumi pusvadītāju dielektriķu fizikā; viņš piedalījās jaunas tranzistoru sērijas izgatavošanā un organizējis tās ieviešanu ražošanā (LPSR Valsts prēmija, 1976. gads).

## Publikācijas
* Att. D. *Многослойные полупроводниковые структуры.* R., 1967 (līdzautors).
Pols Muni

**Pols Muni** (, īstajā vārdā **Mešilems Meirs Veizenfreinds** (); dzimis , miris ) bija Ukrainas ebreju izcelsmes amerikāņu teātra un kino aktieris. 20. gadsimta trīsdesmitajos gados Muni bija viens no retajiem *[[Warner Bros. Pictures]]* kinoaktieriem, kurš pats drīkstēja izvēlēties, kuras lomas spēlēt. Sešas reizes nominēts Amerikas Kinoakadēmijas balvai, 1936. gadā to arī ieguvis kategorijā "Labākais aktieris galvenajā lomā". Sadarbojies ar tādiem režisoriem kā Mervins Lerojs, Hauards Hauks, Viljams Dīterle. Muni ekrāna partneri bijuši Luīze Rainere, Geila Sondergārda un Jozefs Šildkrauts.

Dzimis Ļvivā, ebreju ģimenē. 1902. gadā kopā ar ģimeni ieradās ASV. Aktiera karjeru sāka 12 gadu vecumā jidiša teātrī Ņujorkā, kurā par aktieriem strādāja arī Pola vecāki. No 1926. gada uzstājās Brodvejā. 1929. gada parakstīja līgumu ar kompāniju *Fox* un ieguva savu pirmo "Oskara" nomināciju. Pēc 1937. gada mazāk filmējās kino, vairāk darbodamies teātrī. Miris 1967. gadā.

Muni raksturīgā pieeja aktiera darbā bija iegūt par attiecīgo tēlu pēc iespējas vairāk informācijas, piemēram, pirms tēlot Pastēru, Muni izlasīja daudzas grāmatas par šo zinātnieku. Pretēji savai profesijai, privātajā dzīvē Muni esot bijis ārkārtīgi kautrīgs.

## Ārējās saites
Soču autodroms

**Soču autodroms** (krievu: *Сочи Автодром*), pazīstama arī kā **Soču olimpiskā parka trase** (), ir viena no jaunākajām un modernākajām Pirmās formulas trasēm, kurā kopš 2014. gada norisinās Krievijas ''Grand Prix'' izcīņa. Trase atrodas Sočos — vienā no Krievijas lielākajām kūrortpilsētām Melnās jūras krastos — un ir 5,848 km gara. Trase ir izvietota starp olimpiskajām būvēm, kurās 2014. gada februārī norisinājās 2014. gada ziemas olimpiskās spēles. Trases izveidei no valsts līdzekļiem tika atvēlēti 5,8 miljardi rubļu.

## Atsauces

## Ārējās saites
* Trases būvniecības projekta mājaslapa
Kaplavas kapela

**Kaplavas Svētā Antona Romas katoļu kapela** ir Romas katoļu Rīgas metropolijas Jelgavas diecēzes draudzes kapela. Tā atrodas Krāslavas novada Kaplavas pagasta centrā Kaplavā.

## Vēsture
Sākotnēji Kaplavas katoļi apmeklēja tuvāk esošās baznīcas, dodoties uz Jaunbornes baznīcu vai Krāslavas baznīcu. Sākoties Trešajai atmodai, izveidojās Kaplavas katoļu draudze, kas oficiāli tika reģistrēta 1997. gadā. Dievkalpojumi notikuši dažādās vietās, līdz pagasta pašvaldība draudzei piešķīra telpas bijušā bērnudārza ēkā, kur draudze ierīkoja kapelu, kas tika veltīta Svētā Antona godam.

## Draudze
thumb|left|150px|Prāvests Janušs Bulašs kapelā
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Janušs Bulašs. Draudze ir reģistrēta 1997. gada 15. aprīlī. Draudzei piederīgi ir katoļi, kas dzīvo Kaplavas pagastā un tā apkārtnē. Dievkalpojumi notiek divas reizes mēnesī, tie tiek noturēti poļu valodā.

## Atsauces

## Ārējās saites
* Kaplavas Sv. Antona Romas katoļu draudze  www.saulriets.lv
* Kaplavas katoļu draudze www.viss.lv
Minjona Sakse

**Minjona Sakse** (no 1956. līdz 1960. gadam Hehta; dzimusi ) ir bijusī latviešu volejboliste.

## Biogrāfija
Minjona Sakse dzimusi 1930. gadā Rīgā VEF inženiera Jāņa Sakša ģimenē. Viņa mācījās Rīgas 5. vidusskolā, kur pievērsās sportam. Pēc vidusskolas beigšanas izglītību turpināja LVFKI. Spēlēja Rīgas "Daugava" komandas sastāvā. 1960. gadā izcīnīja PSRS čempionāta bronzas medaļu. Latvijas PSR izlases sastāvā 1959. gada PSRS Tautu spartakiādē izcīnīja bronzas medaļu. No 1952. līdz 1958. gadam spēlēja PSRS izlasē. Tās sastāvā 1952. gadā izcīnīja zelta medaļu Pasaules čempionātā, kļūstot par pirmo latviešu sportisti, kas ieguvusi Pasaules čempiones titulu. Vēl ir 1958. gada Eiropas čempione un 1955. gada Eiropas čempionāta sudraba medaļas laureāte. PSRS Sporta meistare.

Pēc sporta karjeras beigšanas 1964. gada strādāja galantērijas kombinātā "Somdaris", kur pēc dažiem gadiem kļuvusi par galveno mākslinieci. 
## Privātā dzīve
1950. gadu otrajā pusē bija precējusies ar latviešu basketbolistu Oļģertu Hehtu. Laulību šķirot atjaunojusi savu dzimto uzvārdu Sakse.

## Atsauces

## Ārējās saites

* 
*
Silenes katoļu baznīca

**Silenes Jaunavas Marijas Debesīs uzņemšanas Romas katoļu baznīca** ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Skrudalienas pagasta centrā Silenē. Lielākais koka katoļu dievnams Jelgavas diecēzē.

## Vēsture
Silenes pirmais dievnams ir bijis koka ēka, veltīta Svētā Jāņa Kristītāja godam, ko cēluši 19. gadsimtā. Tā bija 14 metrus gara un 6 metrus plata kapela, kas 1911. gada Telšu diecēzes kalendārā minēta kā Elernes baznīcas filiāle, kurā dzīvojis priesteris Pēteris Putrovskis. Kapela nodegusi, vēlāk uz tās akmens pamatiem tika uzcelta ēka, kas atrodas aptuveni 50 metrus no pašreizējās baznīcas.

Pašreizējo koka baznīcu uzcēla priestera Miķeļa Skorupska vadībā par viņa līdzekļiem 1913. gadā Jaunavas Marijas Debesīs uzņemšanas atcerei. Priesteris bijis Elernes dievnama vikārs, kurš iegādājies Silenē zemi, kuru devis Lapinskis. Pēc nāves Lapinskis tika apbedīts draudzes kapsētā un uz pieminekļa tika uzrakstīts, ka viņš bijis baznīcas labdaris.

## Eksterjers
Baznīca ir koka krustveida celtne, tā ir lielākā koka katoļu baznīca Jelgavas diecēzē, 24 metrus gara, 14 metrus plata un 12 metrus augsta ēka ar vienu torni un vairākiem maziem tornīšiem. Cinkota skārda jumts. No ārpuses apšūta dēļiem un krāsota. Ieejas durvis no gala, sāniem un sakristejas. Daudz liela izmēra logu. Dievnamu ieskauj dārzs, ko noslēdz metāla žogs metāla stabiņos ar mūra vārtiem fasādē. Dārzā atrodas ķieģeļu plebānija.

## Interjers
Tā ir trīs jomu telpa ar koka grīdu un griestiem, kas ir lēzeni segti. Vidējā jomā tie ir augsti pacelti, bet sānu jomos tie ir zemāki. Sienas satur četras saišķu sijas ar īpatnējiem kokgriezumiem. Griesti balstās uz četriem koka pīlāriem, kas tāpat kā sienas ir apšūtas dēļiem. Virs ieejas ir kora telpas, kas balstās uz koka pīlāriem, tajās ir harmonijs. Virs kora telpām abās pusēs ir divas telpas procesijas dalībniekiem, bet zem kora telpām abās pusēs ir nišas, kuras tiek izmantotas Ziemassvētku Betlēmei un Lielās nedēļas dievkalpojumiem. Presbitērija abās pusēs ir sakristejas. Presbitēriju no lūgšanu zāles agrāk atdalījis koka dievgalds. Dievnamā ir trīs altāri. Galvenais jeb centrālais ir ozolkoka altāris, tas atrodas centrā pie presbitērija gala sienas. Tajā ir mākslinieka Bitkova glezna "Kristus krustā sists". Labās puses altārī ir mākslinieka Pāvila Glaudāna Jēzus Sirds glezna, bet kreisās puses altārī Bitkova Svētā Jāzepa glezna.

## Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Vjačeslavs Rosļaks. Draudze sāka veidoties 19. gadsimtā. Draudzei piederīgi ir katoļi, kas dzīvo Skrudalienas pagastā un tā apkārtnē. Dievkalpojumi notiek katru dienu. Tie tiek noturēti poļu un latviešu valodās. Draudzei ir divas kapsētas.

### Draudzes lielākie svētki
Draudzes lielākie svētki ir Svētā Jāzepa - amatnieka diena un Svētā Jāņa Kristītāja diena.

## Atsauces

## Ārējās saites
* Silenes katoļu baznīca www.draugiem.lv
* Silenes Romas katoļu baznīca www.vietas.lv
* Silenes katoļu baznīca www.ltg.lv
* Silenes katoļu baznīca www.dievnami.lv
* Baznīcas attēli www.foto.eks.lv
Lidojums (filma)

**"Lidojums** () ir 2012. gada ASV drāmas filma. Filmas režisors un viens no producentiem ir Roberts Zemekis. Galvenajā lomā Denzels Vašingtons. Filmas pirmizrāde notika 2012. gada 14. oktobrī Ņujorkas kinofestivālā, bet Latvijā filmas pirmizrāde notika 2013. gada 22. februārī.

Filma saņēma pozitīvu kritiku un tika izvirzīta 85. Kinoakadēmijas balvai nominācijās "Labākais aktieris galvenajā lomā" un "Labākais oriģinālscenārijs". Denzels Vašingtons tika nominēts kā "Labākais aktieris" arī Zelta globusa balvai, tomēr to neieguva.

## Atsauces

## Ārējās saites
*
Vikidati

**Vikidati** () ir brīvi papildināma zināšanu bāze, ko uztur *[[Wikimedia Foundation]]* organizācija. Tā ir paredzēta, lai nodrošinātu vienotu avotu dažādiem atvērto datu veidiem (piemēram, dzimšanas datumiem), kurus var izmantot *Wikimedia* projektos, kā Vikipēdija, un citur. Šajā pielietojuma veidā tā ir līdzīga Vikikrātuvei, kas nodrošina multimediju failu glabāšanu un pieeju visiem *Wikimedia* projektiem. Vikidatos atrodamā informācija ir brīvi izmantojama atbilstoši CC0 publiskā īpašuma deklarācijai. Vikidatu zināšanu bāze ir vikivietne, kuras pamatā ir MediaWiki programmatūra un vairāku MediaWiki paplašinājumu kopums, ko sauc par Wikibase.

## Atsauces

## Ārējās saites

* Vikidatu latviskā sākumlapa
* 
*  - projekta koordinācijas lapa Meta-Wiki
* Wikidata-l - Vikidatu projekta vēstkopa
* Wikidata-bugs - Vikidatu projekta kļūdu ziņošanas vēstkopa
Kankaļu baznīca

**Kankaļu Svētā Jāņa Kristītāja Romas katoļu baznīca** ir Romas katoļu Rīgas metropolijas Jelgavas diecēzes draudzes baznīca. Tā atrodas Aizkraukles novada Mazzalves pagastā.  Eiropas nozīmes koka  arhitektūras piemineklis.

## Vēsture
1870. gadā Kankaļu kapsētā, kas atrodas aptuveni 12&nbsp;km no Kurmenes, tika uzcelta koka kapu kapela. Tā tika uzbūvēta vienā laikā ar Kurmenes baznīcu. Pēc Pirmā pasaules kara Jāņa Panteleona vadībā kapela tika atjaunota, tai piebūvējot sakristeju. 1923. gada 24. jūnijā, Svētā Jāņa Kristītāja dienā Kurmenes baznīcas prāvests Jēkabs Ozoliņš, Kūrijas kanclers Bernhards Kublinskis un Skaistkalnes baznīcas dekāns Alberts Piebalgs  kapelu iesvētīja kā Kankaļu draudzes baznīcu, to veltot Svētā Jāņa Kristītāja godam un aizbildniecībai.

## Eksterjers
Baznīca ir koka baļķu guļbūve ar iegarenu un stūrainu presbitērija daļu, būvēta uz akmens pamatiem, 70 m 2  liela, kas atrodas pie ieejas Kankaļu kapsētā. Tā ir  10 metrus gara, 6,5 metrus plata un 2,5 metrus augsta ēka. Apšūta ar dēļiem, šīfera jumts, virs kura atrodas neliels tornītis. Ieejas durvis no gala un sakristejas. Ēkai ir seši logi. Pie ieejas kapsētā ir 6 metrus augsts, lubiņām segts mūra zvanu tornis — vārti, kurā iekārts 6 pudus smags tērauda zvans, kuru 1927. gadā iegādājušies draudzes locekļi. Blakus kapsētai atrodas dievnama fundatoru Panteleonu mājas, kuri šeit sāka dzīvot no Napoleonu laikiem. Pie mājām atrodas liels piemiņas akmens, kurā iekalti visi mirušo Panteleonu vārdi. 1975. gadā miris pēdējais Panteleons, kura vārds kā pēdējais tika iekalts akmenī.

## Interjers
Tā ir vienjoma telpa ar koka grīdu un griestiem, kas nagloti pie spārēm. Virs ieejas ir kora telpas. Presbitērija daļā ir koka altāris ar pīlāriem un nišu, kurā ievietots krusts un Dievmātes litogrāfija. Presbitērija daļu no lūgšanu zāles atdala koka dievgalds. Labās puses stūrī ir Dievmātes altāris ar kokgriezumiem un Dievmātes gleznu. Altāra antipedijā ir uzraksts "Marija, žēlastības Māte, lūdz par mums". Aplūkojama ir koka kancele, konfesionāls, griestu lustra. Saglabājusies ir prāvesta Mieleško sprediķu grāmata ar draudzes saimnieku uzvārdu ierakstiem. Pie sienas atrodas plāksne par baznīcas iesvētīšanu 1923. gadā.

## Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Andrejs Mediņš. Draudze sāka veidoties 19. gadsimta beigās, bet oficiāli nodibinājās 1920. gados. Draudzei piederīgi ir katoļi, kas dzīvo Kankaļos un to apkārtnē, draudzes locekļu skaits ir mazs. Dievkalpojumi notiek vienu reizi gadā Jāņa Kristītāja svētkos. Draudzei ir viena Kankaļu kapsēta.

### Draudzes lielākie svētki un atlaidas
Draudzes lielākie svētki ir Svētā Jāņa Kristītāja dienas svētki un atlaidas.

## Atsauces

## Ārējās saites
* Novads saules pusē – Ērberģes apkārtne  www.impro.lv
* Dievkalpojums reizi gadā www.staburags.lv
* Iekšskata attēls www.vietas.lv
* Kankaļu katoļu baznīca
* Kankaļu Romas katoļu baznīca www.vietas.lv
Tilgaļu milzakmens

**Tilgaļu milzakmens** jeb **Tilgaļu Lielais akmens** (arī **Krauju, Vandzenes akmens**) ir vislielākais dižakmens Kurzemē un ceturtais lielākais Latvijā. Tā apkārtmērs ir 26 m, garums — 7,35 m, platums — 7,0 m, augstums — 3,4 m, virszemes tilpums — 80 m3. Tas atrodas Vandzenes pagastā, Vandzenes—Valdemārpils ceļa labajā pusē, piekalnē pie Krauju kapsētas. Akmens ir neregulāras formas, šķautnains, ar stāvām malām. Tas ir ģeoloģiskais dabas piemineklis, kā arī izcils ainavas elements. Ģeoloģiskais sastāvs ir neviendabīgs: rietumu un dienvidrietumu daļā tas ir iesārts plagioklāza — mikroklīna granīts, ziemeļrietumu daļā — pelēkbalts pegmatītgranīts, dienvidaustrumu daļā — pelēks granīts.

Talsu novada muzeja ekspedīciju materiāli liecina par Tilgaļu milzakmeni kā senu kulta vietu. Kādreiz netālu no akmens augusi liela liepa, kas 1969. gada vētrā tika nolauzta. Akmens un liepa pēc vietējo iedzīvotāju stāstījuma esot sena upurvieta. Upurēšanas uguns esot kurināta liepas tuvumā, bet ne uz akmens. Talsu novadnieks, rakstnieks un publicists Vilis Veldre 1937. gada izdotajā grāmatā "Seni stāsti par manu māju" piemin Tilgaļu akmeni, kā senču kulta vietu, kas atradās liepu audzes vidū. Pēc nostāstiem akmens apkaimē bijušas atrastas arī ogles.

2007. gadā Tilgaļu dzimtas pārstāvji vēstures arhīvos aprakstītās Tilgaļu upurliepas vietā iestādīja Tilgaļu svētliepu. Pēc Valda Tilgaļa ierosmes kopš 2006. gada, ik gadu jūlija pēdējā svētdienā pie akmens notiek Tilgaļu dzimtas pārstāvju, draugu un atbalstītāju salidojums.

## Atsauces
Emanuela Riva

**Emanuela Riva** (), īstajā vārdā **Polete Žermēna Riva** (; dzimusi , mirusi ), bija franču teātra un kino aktrise. 2013. gadā Riva saņēma BAFTA kino balvu kā labākā aktrise galvenajā lomā filmā "Mīlestība" (2012), Cēzara balvu un Eiropas Kino balvu, kā arī tika izvirzīta 85. Kinoakadēmijas balvai. Viņa ir vecākā aktrise, kas jebkad ir izvirzīta Amerikas Kinoakadēmijas balvai nominācijā "Labākā aktrise galvenajā lomā". Iepriekšējo reizi Britu Kinoakadēmijas balvai Riva tika nominēta 1960. gadā kā labākā ārzemju aktrise par lomu filmā "Hirosima — mana mīla" (*Hiroshima mon amour*, 1959). 1962. gadā saņēmusi Venēcijas kinofestivāla balvu kā labākā aktrise par lomu filmā *[[Thérèse Desqueyroux]]* (1962).

## Atsauces

## Ārējās saites

* Emmanuele Riva vietnē ''NewWaveFilm.com''
Kvevenžane Volisa

**Kvevenžane Volisa** (; dzimusi ) ir amerikāņu aktrise. Atpazīstamību ieguva ar galveno lomu mākslas filmā "Savrupnieki no mežonīgajiem dienvidiem. Par dalību šajā filmā viņa tika izvirzīta 85. Kinoakadēmijas balvai nominācijai "Labākā aktrise galvenajā lomā", kļūstot par jaunāko aktrisi, kas jebkad ir izvirzīta šai nominācijai.

## Atsauces

## Ārējās saites
Jozefs Rots

**Mozess Jozefs Rots** (; dzimis , miris ) bija Ukrainā dzimis ebreju izcelsmes austriešu rakstnieks un žurnālists. Visplašāk pazīstams kā 1932. gadā publicētās ģimenes sāgas "Radecka maršs" (*Radetzkymarsch*) autors.

Dzimis Brodos, Austroungārijā. Pēc ģimnāzijas beigšanas no 1914. līdz 1916. gadam studēja Vīnes Universitātē. Kā brīvprātīgais piedalījās Pirmajā pasaules karā Austrumu frontē. 1918. gadā atgriezās Vīnē un sāka darboties kā žurnālists dažādās avīzēs, iesākumā kreisajā presē ar pseidonīmu "Sarkanais Rots". 1920. gadā pārcēlās uz Berlīni, kur no 1923. gada sadarbojās ar liberālo *[[Frankfurter Zeitung]]*, daudz ceļodams. Būdams viens no visaugstāk apmaksātajiem žurnālistiem, no 1923. gada publicējis arī literāros darbus. 1925. gadā ieradās Parīzē, un līdz mūža beigām daudz laika pavadīja tur. Miris 1939. gadā, mūža nogalē sirga ar alkoholismu (pēdējais Rota literārais darbs bija novele "Leģenda par svēto dzērāju" (*Die Legende vom heiligen Trinker*)).

## Ārējās saites

* Jozefs Rots Projekt Gutenberg-DE
Neiespējamais

**"Neiespējamais"** () ir 2012. gada Spānijas mākslas filma angļu valodā par 2004. gada Indijas okeāna zemestrīci. Galvenajās lomās Naomi Votsa un Jūens Makgregors. Filma saņēmusi Spānijas nacionālā kinofestivāla Gojas balvas nominācijās "Labākais režisors", "Labākā montāža", "Labākais producentu darbs" un "Labākā skaņa un specefekti".

Naomi Votsa par lomu šajā filmā tikusi izvirzīta Zelta globusa balvai nominācijā "Labāka aktrise" un nominācijā "Labākā aktrise galvenajā lomā" 85. Kinoakadēmijas balvai.

## Atsauces

## Ārējās saites
*
Sudova Višņa

**Sudova Višņa** () ir rajona nozīmes pilsēta Ļvivas apgabala Javorivas rajonā, Ukrainas rietumos pie Višņas upes.

## Vēsture
Rakstos pirmoreiz minēta 1230. gadā Galīcijas-Volīnijas hronikā. Ietilpa Žečpospolitā. Šeit notika t.s. Krievu vojevodistes (*Województwo ruskie*) seimiki, tika spriesta tiesa, kas saglabājies pilsētas nosaukumā (*sudova* latviski nozīmē *tiesas*). Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara Sudova Višņa tika iekļauta jaunizveidotajā Polijas valstī. Pēc Otrā pasaules kara Sudova Višņu iekļāva Ukrainas PSR sastāvā, lielākā daļa atlikušie poļu iedzīvotāji pārcēlās vai tika padzīti uz dzīvi Polijā, sevišķi uz tās rietumu apgabaliem, no kuriem savukārt tika padzīti vācieši. Sudova Višņa atradās Ukrainas PSR sastāvā līdz 1991. gadam, kad nodibinājās Ukrainas valsts.

Sudova Višņa ir futbolista Bohdana Šusta (*Богдан Романович Шуст*, 1986) dzimtā pilsēta.

## Atsauces

## Ārējās saites
Idus

**Idus** ir ciems Valmieras novada Sēļu pagastā. Izvietojies pagasta ziemeļdaļā Palmutes labajā krastā pie autoceļa P21 7,5 km no pagasta centra Sēļiem,  no novada centra Valmieras un  no Rīgas.

## Vēsture
Apdzīvotā vieta izveidojusies ap bijušās Idus muižas *(Idwen)* centru. Līdz 1949. gadam Idus pagasta centrs. Muižas parks ir vietējas nozīmes aizsargājams dabas piemineklis.

## Atsauces
Materhorns

**Materhorns** (), arī **Červino** () vai **Servins** (), ir kalns Penninu Alpos uz Šveices un Itālijas robežas. Tā augstums ir 4478 metru vjl — tā ir viena no Alpu augstākajām virsotnēm. Materhorns bija viena no pēdējām Alpu virsotnēm, kurā uzkāpa cilvēki, šis kāpiens (1865. gada jūlijs) arī iezīmēja alpīnisma "zelta laikmeta" beigas. Materhorns ir viena no bīstamākajām Alpu virsotnēm — laikā no 1865. līdz 1995. gadam, kāpjot kalnā, dzīvību zaudējuši apmēram 500 cilvēki.

## Atsauces

## Ārējās saites
Harlem Shake (dziesma)

***Harlem Shake*** ir amerikāņu dīdžeja un producenta *[[Baauer]]* dziesma. Tā izlaista , bet neguva popularitāti līdz 2013. gada februārim, kad portālā *[[YouTube]]* sākās tāda paša nosaukuma interneta fenomens. Tas palīdzēja palielināt singla pārdošanu, un tas drīz ieguva pirmo vietu *[[Billboard Hot 100]]* topā, un trešo vietu UK singlu topā.
Palejnieki (Kūku pagasts)

**Palejnieki** ir ciems Jēkabpils novada Kūku pagastā. Izvietojies pagasta rietumdaļā.

Ciema teritoriju šķērso pašvaldības zemes ceļi 1, 17 un grants ceļš 46. Ziemeļu pusē no Palejniekiem ir viena no četrām pagasta māla iegulu vietām un rekultivējamās teritorijas, aiz kurām tek Donaviņa, kas ir  Kūku pagasta un Variešu pagasta robežupe. Uz dienvidiem no Palejniekiem atrodas pagasta Lauciņu un Gravu ciemi, bet uz rietumiem ir Jēkabpils pilsētas robeža.
Darbojas viena zemnieku saimniecība.
## Vēsture
Agrāk saukta arī Sakarpalejnieki un Jaunzīlāni. Pēc 1897. gada Krievijas impērijas pirmās tautas skaitīšanas datiem 8 saimniecībās dzīvojuši 44 cilvēki,19 vīrieši un 25 sievietes. Saimnieki bijuši sekojošos uzvārdos: Kalniņi (2 mājās), Sīpoli (2), Baloži (2), Bērziņi un Blūmi. Bērziņu mājās dzimis militārais un sabiedriskais darbinieks, Triju zvaigžņu ordeņa kavalieris Jānis Alfrēds Bērziņš (1902-1999).

## Atsauces
Mostiskas rajons

**Mostiskas rajons** () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Javorivas, Horodokas, Sambiras un Starijsambiras rajoniem, kā arī Poliju. 

## Ārējās saites
Sehlen

***Sehlen*** var būt vāciskais nosaukums:
* Sēļi — apdzīvota vieta (bijusī muiža) Seļu pagastā
* Sēļi — apdzīvota vieta (bijusī pusmuiža) Valkas pagastā
Sēļi (Sēļu pagasts)

**Sēļi** ir ciems Valmieras novada Sēļu pagastā, pagasta centrs. Izvietojies pagasta vidusdaļā  no novada centra Valmieras un  no Rīgas.

## Vēsture
Apdzīvotā vieta izveidojusies ap bijušās Sēļu muižas *(Sehlen)* centru. Muiža izveidota 16. gadsimta otrajā pusē, savu vārdu ieguvusi no Sēlpils kunga Kaspara Zīberga cu Višlinga (*Sieberg zu Wischling*), kas muižu saņēma kā dāvanu no karaļa Augusta Sigismunda. Apdzīvotā vieta izaugusi padomju gados kā kolhoza «Ziemeļi» ciemats. 

Sēļos (muižas kungu mājā) atrodas pagasta pārvalde, tautas nams, bibliotēka, feldšerpunkts, pasts, veikals. Sēļu vējdzirnavas ir vietējas nozīmes arhitektūras piemineklis. Saglabājušās divas muižas klētis.

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Hideki Noda

**Hideki Noda** (; dzimis  Osakā, Japānā) ir japāņu autosportists, kurš piedalījies Formula 1 pasaules čempionātā.

## Biogrāfija
Kopš 1982. gada piedalās kartingu sacensības, kurās ir izcīnījis vairākus nacionālos titulus. 1989. gadā piedalījās Formula-Opel sacensībās, uzvarot Doningtonas sacīkstē. No 1990. līdz 1994. gadam piedalījās Formula 3 un Formula 3000 sacensībās. 1994. gadā piedalījies 3 Formula 1 čempionāta posmos, pārstāvot Larrousse komandu, ar kuru ne reizi nav sasniedzis sacīkstes finišu. 1996. gadā pārgāja uz Amerikas sacīkšu sēriju Indy Lights, bet pēc tam regulāri piedalījās Japānas GT čempionātā, Formula Nippon un Eiropas Lemānas sērijas sacensībās *Cock and balls*.
Kreigs Zeidans

**Kreigs Zeidans** (; dzimis , miris ) bija amerikāņu kino producents, režisors un scenārists. Zeidans ar darījumu partneri Nīlu Meronu darbojās producentu komandā *Storyline Entertainment*. Viņš bija gejs.

Kopā ar Nīlu Meronu producēja 85. Kinoakadēmijas balvas pasniegšanas ceremoniju.

## Atsauces

## Ārējās saites
* 
* ''Storyline Entertainment''
Nīls Merons

**Nīls Merons** (; dzimis ) ir amerikāņu televīzijas un kinoproducents. Merons ar darījumu partneri Kreigu Zeidanu darbojās producentu komandā *Storyline Entertainment*. Producējis tādas filmas kā "Čikāga" un "Matu laka". Viņš ir gejs.

Kopā ar Kreigu Zeidanu producē 85. Kinoakadēmijas balvas pasniegšanas ceremoniju.

## Atsauces

## Ārējās saites

* ''Storyline Entertainment''
Dons Mišers

**Donalds Leo "Dons" Mišers** (; dzimis , miris ) bija amerikāņu televīzijas un tiešraižu producents un režisors.

Dons Mišers ir režisējis daudzas nozīmīgas tiešraides un ir arī 85. Kinoakadēmijas balvas režisors.

## Atsauces

## Ārējās saites
* ''Don Mischer Productions'' oficiālā mājaslapa
*
Kristofs Valcs

**Kristofs Valcs** (; dzimis ) ir Austrijas aktieris. Viņš ir zināms pēc lomām Kventina Tarantīno filmās "Bēdīgi slavenie mērgļi" (2009), "Atsvabinātais Džango" (2012).

Pirms karjeras lielbudžeta filmās Valcs spēlēja teātra uzvedumos un bija aktieris televīzijas filmās un seriālos. 2009. gadā Valcs attēloja SS štandartenfīrera (*Standartenführer*) lomu Tarantīno filmā "Bēdīgi slavenie mērgļi", par ko ieguva ļoti lielu atzinību un vairākus ievērojamus apbalvojumus otrā plāna lomā, to vidū Zelta Globusu, Amerikas Kinoakadēmijas balvu, BAFTA kino balvu, Ekrāna aktieru ģildes balvu, Kannu kinofestivāla balvu. Par lomu Tarantīno nākamajā filmā "Atsvabinātais Džango", kur Valcs tēloja dakteri Kingu Šulcu, viņš arī ieguva Zelta Globusu, Amerikas Kinoakadēmijas balvu un Britu Kinoakadēmijas balvu.

Attēlojis lomas Frānsisa Lorensa filmā "Ūdens ziloņiem" (2011), Romana Polaņska filmā "Asinspirts" (2011), filmās "Nulles teorēma" (2013), "Neciešamie bosi 2" (2014), "Lielās acis" (2014), "007: SPEKTRS" (2015), "" (2019), "Nav laiks mirt" (2021), "Francijas Vēstnesis" (2021), "Frankenšteins" (2025).

Darbojies arī kā producents un režisors. Vienā no savām režisētajām filmām *Georgetown* (2019) attēlojis arī galveno lomu.

## Ārējās saites

* Oficiālā fanu mājaslapa
Alans Ārkins

**Alans Volfs Ārkins** (; dzimis , miris ) bija amerikāņu aktieris, kinorežisors, mūziķis un dziedātājs.

Ārkinu par viņa pirmo lomu filmā *[[The Russians Are Coming, the Russians Are Coming]]* (1966) nominēja Amerikas Kinoakadēmijas balvai, tādējādi viņš kļuva par vienu no sešiem aktieriem, kas ieguvis nomināciju jau par savu pirmo lomu. Par šo lomu viņš saņēma Zelta globusa balvu kā labākais aktieris komēdijā vai muzikālā filmā. Otro reizi Amerikas Kinoakadēmijas balvai Ārkinu nominēja par galveno lomu filmā *[[The Heart Is a Lonely Hunter]]* (1968). Ieguvis Amerikas Kinoakadēmijas balvu kā labākais aktieris otrā plāna lomā, kā arī BAFTA kino balvu par filmu "Mis Saulstariņš" (2006). Nominēts šīm balvām, kā arī Zelta globusa balvai par otrā plāna lomu filmā "Argo" (2012).

## Atsauces

## Ārējās saites
Volcs

**Volcs** var būt:

* Kenets Volcs (*Kenneth Waltz*; 1924—2013) — amerikāņu politikas zinātnieks;
* Tims Volcs (*Tim Walz*; 1964) — amerikāņu pedagogs un politiķis.

## Skatīt arī
* *[[Waltz]]*
Ask.fm

**Ask.fm** ir tiešsaistes sociālā tīkla jautājumu un atbilžu tīmekļa vietne, kura darbību uzsāka 2010. gada jūnijā. Latvijā radītā sociālā tīkla pamatā ir ideja, ka gan reģistrētie, gan anonīmie lietotāji ask.fm profilu īpašniekiem var uzdot jautājumus, lūgt kaut ko izdarīt kameras priekšā vai vienkārši ierakstīt apgalvojumus par viņiem. Atbildes uz šiem jautājumiem var sniegt gan rakstiski, gan ar video palīdzību. Visiem reģistrētajiem lietotājiem ir izvēles iespēja nesaņemt jautājumus no anonīmajiem lietotājiem, katrs var arī bloķēt citu profilu īpašniekus.

## Vēsture
Portāls *Ask.fm* tika izveidots 2010. gada jūnijā Latvijā kā līdzīga portāla *[[Formspring]]* konkurents. To radīja piecu puišu komanda: Oskars Liepiņš, Marks Terebins, Iļja Terebins, Valērijs Vešņakovs un Klāvs Sinka.

Uzņēmums SIA *Ask.fm* dibināts 2011. gada 29. jūnijā.

2014. gada augustā SIA *Ask.fm* kontrolpaketi (60 %) iegādājās ASV investora *IAC*, kam pieder arī *Dictionary.com*, *Investopedia*, *Match*, *OkCupid*, *Tinder*, *Ask.com* un *Vimeo*, Nīderlandē reģistrētais meitas uzņēmums *IAC Seach Europe B.V*; pārējie 40 % kapitāldaļu palika Kiprā reģistrētam *RubyLight Technologies Limited*. Augusta beigās kļuva zināms, ka *IAC Seach Europe* pieder jau 73 % SIA *Ask.fm* kapitāldaļu, bet *RubyLight Technologies Limited* — 26 %.

## Domstarpības
### Pusaudžu pašnāvība Īrijā
2012. gadā divi Īrijas pusaudži izdarīja pašnāvību pēc tam, kad portālā saskārās ar ņirgāšanos un pazemojumiem. Neilgi pēc notikušā abu meiteņu vecāki izteicās, ka pie bērnu nāves ir vainojams tieši portāls ask.fm. Īrijas mediji bija sašutuši par faktu, ka reģistrētiem lietotājiem adresētus ierakstus ask.fm ir iespējams atstāt anonīmi. Īrijas policija uzsāka lietas izmeklēšanu. Ask.fm norobežojās no pusaudžu pašnāvībām.

## Atsauces

## Ārējās saites
* Ask.fm mājas lapa
Helēna Hanta

**Helēna Elizabete Hanta** (; dzimusi ) ir amerikāņu aktrise, režisore, scenāriste.

Aktrise septiņus gadus filmējās komēdijseriālā *[[Mad About You]]* pirms lomas 1997. gada romantiskajā komēdijā "Cik labi vien var būt", par ko saņēma Amerikas Kinoakadēmijas balvu kā labākā aktrise. Vēl ieguvusi četras ''Emmy'' balvas un četras Zelta globusa balvas. Filmējusies tādās filmās kā "Viesuļvētra", "Pamestais", "Ko vēlas sievietes", "Atmaksāt ar labu", "Sērfotāja dvēsele" un "Sesijas". 2007. gadā debitējusi kā režisore ar filmu "Kad viņa mani atrada".

## Ārējās saites
Sallija Fīlda

**Sallija Mārgarita Fīlda** (; dzimusi ) ir amerikāņu aktrise, dziedātāja, producente, režisore, scenāriste.

Kopš 1960. gadiem viņa zināma ar lomu kādā no populārām filmām vai televīzijas seriāliem. 1960. gados tēlojusi seriālos *[[Gidget]]* (1965—1966) un *[[The Flying Nun]]* (1967—1970); 1970. gados bijusi pazīstama ar lomām filmās *[[Sybil]]* (1976), *[[Smokey and the Bandit]]* (1977) un *[[Norma Rae]]* (1979). 1980. gados tēlojusi filmās *[[Absence of Malice]]* (1981), *[[Places in the Heart]]* (1984) un "Dzelzs magnolijas" (1989); 1990. gados — *[[Not Without My Daughter]]* (1991), "Mūžīgā aukle" (1993), "Forests Gamps" (1994) un *[[Eye for an Eye]]* (1996). 2000. gados piedalījusies seriālos *[[ER (seriāls)|ER]]* un *[[Brothers & Sisters]]* (2006—2011), 2010. gados — filmās "Apbrīnojamais Zirnekļcilvēks" (2012) un "Linkolns" (2012). Aktrises karjeras laikā saņēmusi divas Amerikas Kinoakadēmijas balvas kā labākā aktrise: par lomām filmās *Norma Rae* un *Places in the Heart*. Vēl saņēmusi trīs ''Emmy'' balvas un divas Zelta globusa balvas.

## Ārējās saites
Tomijs Lī Džonss

**Tomijs Lī Džonss** (; dzimis ) ir amerikāņu aktieris un kinorežisors.

Aktieris saņēmis Amerikas Kinoakadēmijas balvu kā labākais aktieris otrā plāna lomā par lomu 1993. gada trillerī "Bēglis", kopumā Kinoakadēmijas balvai nominēts četras reizes.

Tāpat tēlojis TV miniseriālā *[[Lonesome Dove]]*, filmu sērijā "Vīri melnā" (*Men in Black*), filmās "Kur sirmgalvjiem nav vietas", "Betmens uz mūžu", "Ielenkumā", *[[Man of the House]]*, *[[The Three Burials of Melquiades Estrada]]* un "Kapteinis Amerika: Pirmais atriebējs". Tāpat attēlojis īstas personas: uzņēmēju Hovardu Hjūzu, kongresmeni Tadeusu Stīvensu, slepkavu Gēriju Gilmoru, Oliveru Linnu un beisbolistu Taju Kobu.

## Filmogrāfija

## Atsauces

## Ārējās saites
Hanta

**Hanta** () ir angļu uzvārds. Cilvēki ar šo uzvārdu:

* Bonija Hanta (*Bonnie Hunt*) — amerikāņu aktrise, komiķe, režisore, producente, scenāriste un televīzijas raidījumu vadītāja (dzimusi 1961. gadā);
* Helēna Hanta (*Helen Hunt*) — amerikāņu aktrise, režisore, scenāriste (dzimusi 1963. gadā);
* Herieta Hanta (*Harriet Hunt*) — angļu šahiste (dzimusi 1978. gadā);
* Mārša Hanta (*Marsha Hunt*) — amerikāņu aktrise, modele un aktīviste (1917—2022).

## Skatīt arī
* Hants
Fīlda

**Fīlda** ir angļu cilmes uzvārds. Cilvēki ar šādu uzvārdu:

* Ajda Fīlda (*Ayda Field*; 1979) — turku izcelsmes ASV aktrise;
* Sallija Fīlda (*Sally Field*; 1946) — ASV aktrise, dziedātāja.

## Skatīt arī
* *[[Field]]*
* Fīlds
Field

***Field*** ir angļu cilmes uzvārds. *Field* var būt:

* Fīlda — uzvārds sieviešu dzimtē;
* Fīlds — uzvārds vīriešu dzimtē.
Harlem Shake

**Harlem Shake** var būt:
* Harlem Shake — deja, kas radusies 1981. gadā.
* Harlem Shake — Interneta fenomens, kas sācies 2013. gada februāra sākumā.
* Harlem Shake — amerikāņu dīdžeja Baauer 2012. gada dziesma.
Harlem Shake (interneta fenomens)

[thumbnail|''Harlem Shake'' [LTV1 rīta informatīvās programmas "Labrīt, Latvija!" izpildījumā.]]
***Harlem Shake*** nereti latviski arī saukts par **Hārlemas kratekli** ir interneta fenomens, kas sācies 2013. gada februārī portālā *[[YouTube]]*. Tas ir video formātā un katrs šis video tiek ierakstīs līdzīgā konceptā.

## Koncepts
Šie video ir no 30 līdz 32 sekundēm gari un tiem fonā tiek atskaņota amerikāņu dīdžeja *[[Baauer]]* dziesma *[[Harlem Shake (dziesma)|Harlem Shake]]*. Video sākumā cilvēks, kuram apkārt atrodas citi uzmanību nepievēršoši cilvēki, piecpadsmit sekundes vienatnē dejo. Pēc vārdiem "*then do the Harlem shake*" video tiek apgriezts līdz pēdējās 15 sekundes notiek traka deja, kurā iesaistās arī citi cilvēki. Deju gan nevajadzētu jaukt ar oriģinālo ''Harlem Shake'' deju. Turklāt, video otrajā daļā cilvēkiem ir ļoti maz drēbju, vai arī viņi ģērbjas ļoti dīvainās drēbēs.

## Vēsture
Šāda veida video izgudroja pieci pusaudži no Kvīnslendas Austrālijā, kuri šādi gribēja parādīt savas izklaides. Šis video tika augšupielādēts portālā *[[YouTube]]* . Pēc kāda laika daudzi cilvēki sāka augšupielādēt savas versijas *YouTube*, tādējādi to var saukt par interneta fenomenu.

## Atsauces
Toms Kaukēns

**Toms Kaukēns** (, dzimis  Utenā, Lietuvā) ir lietuviešu bijušais biatlonists.

Ar biatlonu sāka nodarboties 2003. gadā, 2008. gadā kļuva par nacionālās izlases dalībnieku. Pasaules čempionātā pirmo reizi piedalījās 2011. gadā Hantimansijskā. 2013. gada Pasaules čempionātā Nove Mesto sprintā ieņēma 21. vietu, kas bija viņa labākais sasniegums Pasaules čempionātos.

Pārstāvējis Lietuvu trijās olimpiskajās spēlēs. 2014. gada spēlēs Sočos labāko rezultātu sasniedza 20 km individuālajā distancē, ieņemot 23. vietu. 2018. gadā Phjončhanā ieņēma 13. vietu iedzīšanas distancē un 17. vietu sprintā, būdams labākais starp lietuviešu sportistiem šajās olimpiskajās spēlēs. 2022. gada ziemas olimpiskajās spēlēs bija Lietuvas biatlona stafetes komandā, kur ieņāma 14. vietu (augstākā Lietuvai šajā olimpiādē), tomēr individuālajās sacensībās T. Kaukēna rezultāti bija vāji.

2026. gadā, 35 gadu vecumā, noslēdza sportista karjeru.

## Karjeras rezultāti

### Olimpiskās spēles

### Pasaules čempionāts

### Statistika Pasaules kausā

## Atsauces

## Ārējās saites
Kaplava (Kaplavas pagasts)

**Kaplava** ir ciems Krāslavas novada Kaplavas pagastā, pagasta centrs. Izvietojies pagasta rietumu daļā, valsts reģionālā autoceļa (P69) Skrudaliena— Kaplava—Krāslava labajā pusē, netālu no Daugavas. Ietilpst īpaši aizsargājamajās dabas teritorijās Augšdaugavas aizsargājamo ainavu apvidū un Daugavas loku dabas parkā.

Ciema apbūve izveidojusies uz trim ielām — asfaltētās  Kaplavas ielas (0,9 km) un Jāņa Jaunsudrabiņa ielas (0,45km), kā arī grants Dārzu ielas (0,27 km). Apbūve ir strukturēta un nodalīta, rietumu daļā atrodoties sabiedrisko un darījumu objektu apbūves teritorijām, kurās ir pagasta padomes ēka, veikali, pasts, bērnudārza ēkas, vienā no kurām izvietojusies Kaplavas Svētā Antona Romas katoļu kapela un tautas nams, savukārt,  austrumu daļā izvietojoties dzīvojamai apbūvei. Dzīvojamo māju teritorijā ir trīs 1980. gados celtas daudzdzīvokļu trīsstāvu ēkas, no kurām viena ir neapdzīvota, bet pārējās ir dažāda tipa individuālās dzīvojamās mājas ar saimniecības ēkām. Kaplavā dzīvo aptuveni 29% no visiem pagasta teritorijā deklarētajiem iedzīvotājiem.

Kaplavā nav labiekārtotu zaļo teritoriju, kas būtu paredzētas ciema iedzīvotāju atpūtai. Darbojas lauku tūrisma uzņēmums — viesu māja "Ozollauki" un veterinārfeldšera prakse. Sabiedrisko transportu ar Kaplavu nodrošina Daugavpils autobusu parka autobusi.

Ciema teritorijā atrodas vietējas nozīmes 19. gadsimta aizsargājams arhitektūras piemineklis — zvejnieku-zemnieku sētu grupa ciemā, kas sevī ietver Marijas Soskovskas, Ignatija Jefimova, Valentīna Višņevska un Annas Rukmanes sētas.

## Vēsture
Apdzīvotā vieta izveidojusies padomju gados 2 km attālumā no vēsturiskās Kaplavas (tagad — Veckaplava) kā Ļeņina kolhoza ciemats un sākotnēji saucās **Prauliņi**.

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Ō

thumb|200px|Burts Ō
**Ō** bija burts latviešu alfabētā, kurš pastāvēja līdz 1946. gadam. Lībiešu alfabētā burtam Ō ir 23. kārtas numurs. Tas tiek izveidots no burta O, pievienojot tam garumzīmi virs burta. Burtu 'Ō' kopā ar burtu 'Ŗ' 1946. gadā pēc Latvijas okupācijas pārtrauca oficiāli lietot. Mūsdienās tā apzīmēto skaņu apzīmē ar burtu O.

## Lietojums

## Atsauces
Kīrne—Brisele—Kīrne

**[[Kīrne]]—[[Brisele]]—[[Kīrne]]** ir ikgadējas viendienas šosejas riteņbraukšanas sacensības Beļģijā. Tās notiek februāra pēdējā vai marta pirmajā svētdienā, vienu dienu pēc *[[Omloop Het Nieuwsblad]]*. Pirmoreiz tās notika 1945. gadā, kopš 2005. gada tās ir 1.HC kategorijas sacensības UCI Eiropas tūres kalendārā.

## Uzvarētāji kopš 2000. gada

## Atsauces

## Ārējās saites

*
Staigājošie miroņi

**"Staigājošie miroņi"** () ir amerikāņu šausmu/drāmas seriāls, kura idejas autors ir Frenks Darabons. Seriāls ir balstīts uz komiksu sēriju ar tādu pašu nosaukumu. Seriālā piedalās Endrū Linkolns, kas tēlo šerifa palīgu Riku Graimsu, kurš ir pamodies no komas un saprot, ka pasauli ir pārņēmuši cilvēku miesu ēdoši un staigājoši miroņi (*walkers*). Viņš dodas savas ģimenes meklējumos un sastopas ar vairākiem citiem izdzīvojušajiem. Pirmā sērija tika pārraidīta 2010. gada 31. oktobrī kabeļtelevīzijas kanālā AMC. Starptautiskā mērogā seriāls tika pārraidīts 2010. gada novembra pirmajās nedēļās *[[Fox Broadcasting Company|FOX]]* kanālos. Pēdējā sērija tika pārraidīta 2022. gada 20. novembrī. Kopumā ir izlaistas 11 sezonas un 177 sērijas.

Seriāls ir guvis plašus panākumus un ir saņēmis vairākas balvas, tai skaitā Zelta globusa balvu par labāko TV seriālu drāmu. Seriāls ir guvis arī labus reitingus. 2015. gadā tika izdots seriāla atvasinājums – *[[Fear the Walking Dead]]*.

## Ārējās saites
*
Latvijas Basketbola līgas Zvaigžņu spēle

**Latvijas Basketbola līgas Zvaigžņu spēle** ir ikgadēja Latvijas Basketbola līgas labāko spēlētāju izlašu savstarpējā spēle. Pirmā Zvaigžņu spēle notika 1993. gadā. Tai ir bijuši vairāki formāti: Daugavas abi krasti, Latvijas basketbolisti pret leģionāriem (pašreizējais formāts), Austrumu un Rietumu komandu spēlētāji.

Līdzās galvenajai spēlei ir izveidoti arī vairāki citi tradicionāli pasākumi, Zvaigžņu spēles nedēļas nogalē notiek arī *[[slam dunk]]* konkurss, trīspunktu metienu konkurss un citas sacensības.

2018. gada Zvaigžņu spēle notika Igaunijas galvaspilsētā Tallinā sadarbībā ar Igaunijas basketbola līgu.

## Rezultāti

## Konkursu uzvarētāji

## Atsauces

## Ārējās saites
* Latvijas Basketbola savienības mājaslapa
* LBL Zvaigžņu spēles vēsture
The Walking Dead

***The Walking Dead*** var būt:
* "Staigājošie miroņi" (*The Walking Dead*) — TV seriāls;
* *[[The Walking Dead (spēle)|The Walking Dead]]* — spēle;
* *[[The Walking Dead (komikss)|The Walking Dead]]* — komiksu grāmatu sērija.
Pet Sounds

***Pet Sounds*** ir amerikāņu rokgrupas *[[The Beach Boys]]* 11. studijas albums. Tas tika izdots  sadarbībā ar ierakstu kompāniju *[[Capitol Records]]*. Šis tiek uzskatīts par vienu no ietekmīgākajiem ierakstiem populārās mūzikas vēsturē un vienu no labākajiem albumiem, kas izdoti 1960. gados. Albumā ir iekļautas tādas dziesmas kā *[[Wouldn't It Be Nice]]* un *[[God Only Knows]]*.

*Pet Sounds* neguva komerciālus panākumus, neiegūstot pat zelta diska statusu. Tas ir ticis ierindots pirmajā vietā vairāku laikrakstu veidotajos visu laiku izcilāko albumu sarakstos, savukārt *[[Rolling Stone]]* to ierindoja 2. vietā savā *[[500 Greatest Albums of All Time]]* sarakstā.

## Dziesmu saraksts

## Atsauces
Varnaviči

**Varnaviči** ir ciems Krāslavas novada Kaplavas pagastā. Izvietojies pagasta austrumu daļā, valsts vietējā autoceļa (V633) Krāslava— Varnaviči—Robeždaugava abās pusēs. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciema apbūve izveidojusies galvenokārt autoceļa V633 abās pusēs. To veido pamatā 20. gadsimta 30. un 70. gados celtās ēkas. Ciemā ir veikals, kurā tirgo pārtikas un sadzīves preces, bijušās Varnaviču skolas ēka, kuru izmanto dažādu pašvaldības funkciju nodrošināšanai (feldšeru vecmāšu punkts, Kaplavas tautas nama filiāle, bibliotēka, zāle dažādu pasākumu organizēšanai), kā arī Varnaviču katoļu baznīca Varnaviču kapsētas malā. Kapsētā Latvijas poļu biedrība 1997. gadā uzstādīja krustus, pieminot poļu karavīrus — novadniekus, kuri krita kaujās par Latvijas atbrīvošanu 1919. un 1920. gadā.

Darbojas vilnas pārstrādes uzņēmums un zemnieku saimniecības "Stirnmeži" lauku tūrisma viesu nams. Sabiedrisko transportu ar Varnavičiem nodrošina autobusu satiksme maršrutā Krāslava—Varnaviči— Krāslava.
Varnavičos ir dižkoks, valsts nozīmes dabas piemineklis — Varnaviču dižpriede.
Blakus ciemam atrodas valsts nozīmes arheoloģiskais piemineklis — Varnaviču senkapi, kā arī Varnaviču ezers.

## Vēsture
Varnaviči kā vieta bijusi sen, par ko liecina Varnaviču senkapi, kā arī pirmā katoļu baznīca, kas tika uzcelta 1822. gadā un Varnaviču muiža. Kā ciems Varnaviči sāka attīstīties 1930. gados, par ko liecina apbūve, bet it īpaši padomju  gados, kad 1945. gadā tika izveidots Varnaviču ciems, 1969. gadā to pievienoja Sarkanarmiešu ciemam, kuru likvidēja 1979. gadā, tā teritoriju pievienojot Kaplavas ciemam.

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Kaplava

**Kaplava** var būt:
* Kaplava — apdzīvota vieta Kaplavas pagastā
* Kaplava — apdzīvota vieta Kokneses pagastā
* Kaplava — apdzīvota vieta Ūdrīšu pagastā
* Veckaplavas agrākais nosaukums

## Skatīt arī
* Kaplavas pagasts
Džona Kenedija starptautiskā lidosta

**Džona Kenedija starptautiskā lidosta** () ir starptautiska lidosta Kvīnsā, Ņujorkā, ASV. 2011. gadā lidostas pasažieru skaits sasniedza 47,6 miljonus, tādējādi tā bija 17. noslogotākā lidosta pasaulē un 6. — ASV. Lidosta atklāta 1948. gadā kā **Ņujorkas Starptautiskā lidosta** (*New York International Airport*), bet labāk pazīstamā tā bija kā **Aidlvailda** (*Idlewild Airport*). , mēnesi pēc atentāta pret ASV prezidentu Džonu Kenediju, lidosta ieguva savu pašreizējo nosaukumi. Tā ir bāzes lidosta aviosabiedrībai *[[JetBlue Airways]]*, kā arī viena no lielajām bāzes lidostām aviosabiedrībām *[[American Airlines]]* un *[[Delta Air Lines]]*. Lidostai ir četri skrejceļi un astoņi termināli.

## Atsauces

## Ārējās saites

* Oficiālā mājaslapa
Fun

***Fun*** (stilizēts kā ***fun.***) ir amerikāņu indīpopa grupa, kas tika dibināta 2009. gadā Ņujorkā, ASV.

Grupas sastāvā ir Neits Ress, Endrū Dosts un Džeks Antonofs. Grupu dibināja Ress pēc grupas *The Format* izjukšanas, abi pārējie grupas dalībnieki iepriekš ir spēlējuši indīroka grupās. Grupa ir izdevusi divus studijas albumus: *[[Aim and Ignite]]* 2009. gadā un *[[Some Nights]]* 2012. gadā. Dažas no populārākajām grupas dziesmām ir *[[We Are Young]]*, ko *fun.* ierakstīja kopā ar Žanellu Monē, *[[Some Nights]]* un *[[Carry On]]*. 2013. gada februārī grupa saņēma *[[Grammy]]* balvu kā gada labākie jaunie mākslinieki, *We Are Young* tika atzīta par gada labāko dziesmu.

## Diskogrāfija
;Studijas albumi
* *[[Aim and Ignite]]* (2009)
* *[[Some Nights]]* (2012)
;EP albumi
* *Live at Fingerprints* (2010)
* *iTunes Session* (2012)

## Atsauces

## Ārējās saites

*
Vecborne

**Vecborne** ir ciems Krāslavas novada Kaplavas pagastā. Izvietojies pagasta rietumu daļā, valsts reģionālā autoceļa (P69) Skrudaliena— Kaplava—Krāslava labajā pusē. Ietilpst īpaši aizsargājamajās dabas teritorijās Augšdaugavas aizsargājamo ainavu apvidū un Daugavas loku dabas parkā.

Vecborne izveidojusies no Vecbornes muižas. Ciemā ir Bornes luteriskā baznīca, bijušās Vecbornes sākumskolas ēka. Skola pastāvēja līdz 2005. gadam, tajā ir izveidota  piemiņas vieta kordiriģentam Pēterim Paulam Jozuusam. Darbojas kokapstrādes rūpnīca "Vārpa".

Vecornes muižas parks ir kultūrvēsturisks objekts. Muižas kompleksā ir saglabājusies kungu māja, bija arī 1537. gadā celtā vecā Vecbornes luteriskā baznīca, kuru 1936. gadā pārveda uz Latvijas Etnogrāfisko brīvdabas muzeju. Blakus ciemam atrodas Bakšu kapsēta.

Uz ziemeļiem no ciema atrodas Veckaplava, uz dienvidrietumiem Kaplavas pilskalns, aiz kura sākas Salienas pagasts.

## Atsauces
Alberto Tomba

**Alberto Tomba** (; dzimis ) ir bijušais itāļu kalnu slēpotājs, viens no titulētākajiem sportistiem kalnu slēpošanas vēsturē.

Piedalījies četrās ziemas olimpiskajās spēlēs (, , , ). Kopumā izcīnījis piecas medaļas, no kurām trīs ir zelta, veiksmīgākās Olimpiskās spēles viņam bija 1988. gadā Kalgari, kad kļuva par čempionu slalomā un milzu slalomā. Ar panākumiem startējis Pasaules kausā, kur izcīnījis 50 uzvaras atsevišķos posmos — tas ir trešais labākais rādītājs pēc zviedra Ingemara Stēnmarka (86 uzvaras) un austrieša Hermaņa Maiera (54 uzvaras). 1995. gadā Tomba uzvarēja Pasaules kausa izcīņas kopvērtējumā, vēl ir ieguvis astoņus Mazos Kristāla globusus atsevišķās disciplīnās. Pasaules čempionātos ir uzvarējis divas reizes (abas — 1996. gadā), kā arī izcīnījis divas bronzas medaļas.

## Statistika Pasaules kausā

## Ārējās saites